ગુજરાત વિધાનસભાની ચૂંટણીના પરિણામો જાહેર થયા પછી શનિવારે એટલે કે 23મી ડિસેમ્બરે કોંગ્રેસના નવા અધ્યક્ષ રાહુલ ગાંધી ગુજરાતની એક દિવસીય મુલાકાત લેશે. ચૂંટણીમાં ભલે કોંગ્રેસ હારી ગઇ હોય પણ તે 22 વર્ષ પછી ગુજરાતમાં એક સબળ વિપક્ષ તરીકે ઊભરી છે. અને પહેલી વાર, લાંબા સમય પછી તેને ગુજરાતમાં 70 વધુ બેઠકો પર જીત મળી છે. જે માટે રાહુલ ગાંધીનો ગુજરાતમાં ઠેર ઠેર ચૂંટણી પ્રચાર અને તેમની વધતી લોકપ્રિયતા પણ જવાબદાર છે. ત્યારે પરિણામો પછી પહેલીવાર રાહુલ ગાંધી ગુજરાતની મુલાકાત લેશે. અને સાથે જ તે મહેસાણા પણ જશે. ત્યારે રાહુલ ગાંધીનો આ એક દિવસ કાર્યક્રમ શું છે તે અંગે જાણો અહીં